CELEX: C2006/048/10
Language: fi
Date: 2006-02-25 00:00:00
Title: Yhteisöjen tuomioistuimen tuomio, (ensimmäinen jaosto)  15 päivänä joulukuuta 2005 , yhdistetyissä asioissa C-151/04 ja C-152/04 (tribunal de police de Neufchâteaun esittämä ennakkoratkaisupyyntö): rikosasiat, joissa vastaajina ovat Claude Nadin, Nadin-Lux SA ja Jean-Pascal Durré (Henkilöiden ja palvelujen vapaa liikkuvuus — Työntekijän käsite — Alisteisuussuhdetta koskeva edellytys — Moottoriajoneuvo — Ajoneuvo, jonka työnantaja antaa työntekijän käyttöön — Ulkomailla rekisteröity ajoneuvo — Toiseen jäsenvaltioon sijoittautunut työnantaja — Moottoriajoneuvon rekisteröinti ja verotus)

25.2.2006   
            
            
               FI
            
            
               Euroopan unionin virallinen lehti
            
            
               C 48/5
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   15 päivänä joulukuuta 2005,
   yhdistetyissä asioissa C-151/04 ja C-152/04 (tribunal de police de Neufchâteaun esittämä ennakkoratkaisupyyntö): rikosasiat, joissa vastaajina ovat Claude Nadin, Nadin-Lux SA ja Jean-Pascal Durré (1)
   
   (Henkilöiden ja palvelujen vapaa liikkuvuus - Työntekijän käsite - Alisteisuussuhdetta koskeva edellytys - Moottoriajoneuvo - Ajoneuvo, jonka työnantaja antaa työntekijän käyttöön - Ulkomailla rekisteröity ajoneuvo - Toiseen jäsenvaltioon sijoittautunut työnantaja - Moottoriajoneuvon rekisteröinti ja verotus)
   (2006/C 48/10)
   Oikeudenkäyntikieli: ranska
   Yhdistetyissä asioissa C-151/04 ja C-152/04, joissa on kyse EY 234 artiklaan perustuvista ennakkoratkaisupyynnöistä, jotka tribunal de police de Neufchâteau (Belgia) on esittänyt 16.1.2004 tekemillään päätöksillä, jotka ovat saapuneet yhteisöjen tuomioistuimeen 25.3.2004, saadakseen ennakkoratkaisun rikosasioissa, joissa vastaajina ovat Claude Nadin, Nadin-Lux SA (C-151/04) ja Jean-Pascal Durré (C-152/04), yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit K. Schiemann, N. Colneric (esittelevä tuomari), J. N. Cunha Rodrigues ja E. Levits, julkisasiamies: F. G. Jacobs, kirjaaja: hallintovirkamies K. Sztranc, on antanut 15.12.2005 tuomion, jonka tuomiolauselma on seuraava:
   EY 43 artikla on esteenä sille, että pääasioissa kyseessä olevan kaltaisen ensimmäisessä jäsenvaltiossa voimassa olevan kansallisen lainsäädännön mukaan kyseisessä jäsenvaltiossa asuva itsenäinen ammatinharjoittaja velvoitetaan rekisteröimään siellä ajoneuvo, jonka on antanut hänen käyttöönsä toiseen jäsenvaltioon sijoittautunut yhtiö, jossa hän työskentelee, kun ajoneuvoa ei ole tarkoitus käyttää vakinaisesti lähinnä ensimmäisessä jäsenvaltiossa eikä sitä tosiasiassa käytetä siellä tällä tavalla.
   
      (1)  EUVL C 106, 30.4.2004.